ПРИЈЕДЛОГ

#### На основу члана 5. став (1) Закона о царинској тарифи (''Службени гласник БиХ'', број 58/12) и члана 17. Закона о Савјета министара Босне и Херцеговине (''Службени гласник БиХ'', бр. 30/03, 42/03, 81/06, 76/07, 81/07, 94/07 и 24/08), на приједлог Министарства спољне трговине и економских односа Босне и Херцеговине, Савјет министара Босне и Херцеговине, на \_\_\_ сједници, одржаној \_\_\_\_\_ 2022. године, донио је

#### О Д Л У К У

**о привременој суспензији и привременом смањењу царинских стопа**

**при увозу нових електричних и хибридних аутомобила до 31.12.2023. године**

Члан 1.

(Предмет Одлуке)

Овом Одлуком прописују се критерији при увозу у Босну и Херцеговину новопроизведених електричних и хибридних аутомобила који ће се увозити до 31.12.2023. године, уз кориштење привремене суспензије и привременог смањења царинских стопа утврђених у Закону о царинској тарифи (''Службени гласник БиХ'', број 58/12), (у даљем тексту: ''тарифне суспензије'').

Члан 2.

(Употреба рода)

Сви изрази у овој Одлуци дати у једном граматичком роду односе се без дискриминације и на мушкарце и на жене.

Члан 3.

(Списак роба)

1. Робе које ће се до 31.12.2023. године увозити у Босну и Херцеговину уз кориштење тарифних суспензија и царинске стопе по којима ће се ове робе увозити су, како слиједи:

| **РБ** | **Тарифна ознака** | **Наименовање** | **Царинска стопа %** |
| --- | --- | --- | --- |
|
|  |
| 1 | **8703 80 10 00** | Путнички аутомобили и друга моторна возила углавном намијењена за превоз лица (осим возила из тарифног броја 8702), укључујући моторна возила за комбиновани превоз лица и робе типа "караван", "комби" итд. и возила за трке;остала возила, само са електричним мотором за погон; нова | 0 |
| 2 | **еx 8703 40 10 10** | Путнички аутомобили и друга моторна возила углавном намијењена за превоз лица (осим возила из тарифног броја 8702), укључујући моторна возила за комбиновани превоз лица и робе типа "караван", "комби" итд. и возила за трке; остала возила, са клипним мотором са унутрашњим сагорјевањем на паљење помоћу свјећице, са праволинијским кретањем клипа и са електричним мотором као погонским моторима, осим оних која се могу напајати прикључивањем на вањски извор електричне енергије; нова; путнички аутомобили | 5 |
| 3 | **еx 8703 60 10 10** | Путнички аутомобили и друга моторна возила углавном намијењена за превоз лица (осим возила из тарифног броја 8702), укључујући моторна возила за комбиновани превоз лица и робе типа "караван", "комби" итд. и возила за трке; остала возила, са клипним мотором са унутрашњим сагорјевањем на паљење помоћу свјећице, са праволинијским кретањем клипа и са електричним мотором као погонским моторима, која се могу напајати прикључивањем на вањски извор електричне енергије; нова; путнички аутомобили | 5 |

1. Царинске стопе на робе наведене у ставу (1) овог члана, не односе се на робе које су поријеклом из земаља са којима Босна и Херцеговина има закључене споразуме о слободној трговини.
2. Уколико новопроизведени аутомобили немају преференцијални статус робе из земаља са којима Босна и Херцеговина има закључене споразуме о слободној трговини, приликом увоза у Босну и Херцеговину примјењују се царинске стопе наведене у ставу (1) овог члана.
3. За потребе Комбиноване номенклатуре/Царинске тарифе израз „нова возила” означава возила која нису никад била регистрована.
4. Ради остваривања права на увоз робе наведене у ставу (1) овог члана, уз царинску декларацију се подноси и потврда Спољнотрговинске коморе Босне и Херцеговине да се роба не производи у земљи.

Члан 4.

(Преиспитивање Одлуке)

1. Без обзира на рок примјене одређен према овој Одлуци, Савјет министара Босне и Херцеговине може два пута годишње преиспитивати примјену ове Одлуке, и на основу чињеница утврђених у том поступку, на приједлог Министарства спољне трговине и економских односа Босне и Херцеговине (у даљем тексту: Министарство), донијети Одлуку о престанку примјене тарифне суспензије за конкретну робу, ако више није у интересу босанскохерцеговачке привреде или због техничког развоја производа или измијењених околности или економских трендова на тржишту.
2. Министарство прати примјену ове Одлуке.
3. У сврху праћења примјене ове Одлуке Управа за индиректно опорезивање ће на захтјев Министарства доставити податке о увозу роба из члана 3. ове Одлуке.

Члан 5.

(Ступање на снагу)

Ова Одлука ступа на снагу осмог дана од дана објављивања у ''Службеном гласнику БиХ''.

Предсједавајући

Савјета министара БиХ

Др. Зоран Тегелтија

СМ број \_\_\_\_\_\_/22

\_\_\_\_\_\_\_\_\_\_\_ 2022. године

Сарајево